Source: http://www.europarl.europa.eu/doceo/document/A-8-2016-0379_RO.html
Timestamp: 2019-11-21 06:32:22+00:00
Document Index: 12551624

Matched Legal Cases: ['articolul 4', 'articolul 4', 'articolul 8', 'articolul 13', 'articolul 4', 'articolul 4', 'articolul 7', 'articolul 7', 'articolul 4', 'articolul 4', 'articolul 7']

RAPORT referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în urma unei cereri din partea Spaniei – EGF/2016/004 ES/Comunidad Valenciana automotive
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în urma unei cereri din partea Spaniei – EGF/2016/004 ES/Comunidad Valenciana automotive
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare în urma unei cereri din partea Spaniei – EGF/2016/004 ES/Comunidad Valenciana automotive
D. întrucât Spania a depus cererea EGF/2016/004 ES/ Comunidad Valenciana automotive pentru o contribuție financiară din partea FEG ca urmare a disponibilizărilor care au avut loc în sectorul economic încadrat la NACE Revizia 2 diviziunea 29 (Fabricarea autovehiculelor, remorcilor și semiremorcilor), în principal în regiunea de nivel NUTS2 Comunidad Valenciana (ES52), și întrucât se preconizează că 250 de lucrători disponibilizați, care sunt eligibili pentru contribuții din FEG, vor participa la aceste măsuri;
E. întrucât cererea a fost depusă în temeiul criteriilor de intervenție prevăzute la articolul 4 alineatul (2) din Regulamentul privind FEG, care introduce o derogare de la criteriile prevăzute la articolul 4 alineatul (1) litera (b) potrivit cărora asistența poate fi acordată dacă sunt disponibilizați cel puțin 500 de lucrători într-o perioadă de referință de nouă luni în întreprinderi care își desfășoară activitatea în același sector economic definit la nivelul unei diviziuni NACE Rev. 2 și care sunt situate într-o regiune sau în două regiuni învecinate de nivel NUTS 2 dintr-un stat membru;
9. subliniază că, dintre lucrătorii concediați vizați de această cerere, 71 % au peste 45 de ani, 78 % au fost angajați de aceeași întreprindere timp de cel puțin 15 ani consecutivi, iar 50 % nu au calificări educaționale; constată, totodată, că nu au fost inaugurate alte fabrici în zonă, în ultima vreme; constată că toate aceste circumstanțe îi fac extrem de vulnerabili în contextul sărac în locuri de muncă, ce îngreunează găsirea unui loc de muncă;
12. salută disponibilitatea reprezentanților foștilor lucrători de la Bosal (întreprinderea care a disponibilizat majoritatea lucrătorilor vizați de prezenta cerere) de a sprijini o cerere de finanțare din partea FEG și implicarea lor în elaborarea măsurilor ce vor fi oferite lucrătorilor disponibilizați; remarcă că partenerii sociali, asociația patronală în cauză și autoritățile locale (Sagunto) au fost la rândul lor implicați în acest proces;
Baza de date OICA: http://www.oica.net/category/production-statistics/
EGF/2016/004 ES Comunidad Valenciana automotive COM(2016)0708; EGF/2007/001 FR PSA suppliers. COM(2007)0415; EGF/2007/010 PT Lisboa Alentejo. COM(2008)094; EGF/2008/002 ES Delphi. COM(2008)0547; EGF/2008/004 ES Castilla y León Aragón. COM(2009)0150; EGF/2009/013 DE Karmann. COM(2010)007; EGF/2012/005 SE Saab, COM(2012)0622; EGF/2012/008 IT De Tomaso; COM(2013)0469; EGF/2013/006 PL Fiat Auto Poland, COM(2014)0699¸ EGF/2013/012 BE Ford Genk, COM(2014)0532; EGF/2014/006 FR PSA, COM(2014)0560; EGF/2015/003 BE Ford Genk, COM(2015)0336 și EGF/2015/009 SE Volvo Trucks, COM(2016)061
EGF/2009/007 SE Volvo, COM(2009)0602 EGF/2009/009 AT Steiermark, COM(2009)0602; EGF/2009/019 FR Renault, COM(2011)0420; EGF/2010/002 ES Cataluña automoción, COM(2010)0453; EGF/2010/004 PL Wielkopolskie, COM(2010)0616; EGF/2010/015 FR Peugeot, COM(2012)0461; EGF/2010/031 BE General Motors Belgium, COM(2011)0212; EGF/2011/003 DE Arnsberg and Düsseldorf automotive, COM(2011)0447; EGF/2011/005 PT Norte-Centro automotive, COM(2011)0664; și EGF/2015/002 DE Adam Opel, COM(2015)0342.
EPA, trimestrul III 2016. http://www.ine.es/infografias/tasasepa/desktop/tasas.html?t=0&lang=es
(1) Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară activități independente a căror activitate a încetat ca urmare a schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, și să le acorde asistență în procesul de reintegrare pe piața muncii.
(3) La 21 iunie 2016, Spania a depus o cerere de mobilizare a FEG pentru disponibilizările care au avut loc în 29 de întreprinderi din sectorul autovehiculelor din Spania. Cererea a fost completată cu informații suplimentare care au fost transmise în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.
(4) În conformitate cu articolul 4 alineatul (2) din Regulamentul (UE) nr. 1309/2013, cererea Spaniei se consideră admisibilă, deoarece disponibilizările au repercusiuni grave asupra ocupării forței de muncă și asupra economiei locale, regionale sau naționale.
(5) Prin urmare, ar trebui mobilizat FEG pentru a se furniza o contribuție financiară în valoare de 856 800 EUR ca răspuns la cererea depusă de Spania.
(6) Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,
În cadrul bugetului general al Uniunii pentru exercițiul financiar 2016, se mobilizează din Fondul european de ajustare la globalizare suma de 856 800 EUR în credite de angajament și credite de plată.
Prezenta decizie intră în vigoare în ziua publicării sale în Jurnalul Oficial al Uniunii Europene. Decizia se aplică de la ... [data adoptării]*.
(4)Adoptată la,
La 8 noiembrie 2016, Comisia a adoptat o propunere de decizie privind mobilizarea FEG în favoarea Spaniei pentru sprijinirea reintegrării pe piața forței de muncă a lucrătorilor disponibilizați după falimentul și închiderea Bosal S.A., întreprinderea responsabilă pentru concedierea celor mai mulți dintre lucrătorii vizați de prezenta cerere și care se încadrează în diviziunea 29 a NACE Rev. 2 („Fabricarea autovehiculelor, remorcilor și semiremorcilor”) îndeosebi în regiunea de nivel NUTS(4) 2 Valencia (Comunidad Valenciana - ES52).
Aceasta este cea de a zecea cerere examinată în cadrul bugetului 2016 și cea de a 23-a care se referă la fabricarea de autovehicule, remorci și semiremorci, implicând mobilizarea din FEG a unei sume totale de 856 800 EUR pentru Spania. Cererea respectivă vizează 250 de lucrători disponibilizați.
Cererea a fost transmisă Comisiei la 21 iunie 2016, fiind completată cu informații suplimentare actualizate până la data de 16 august 2016. Comisia a concluzionat, în conformitate cu toate dispozițiile aplicabile ale Regulamentului privind FEG, că cererea îndeplinește condițiile pentru acordarea unei contribuții financiare din partea FEG, astfel cum se prevede la articolul 4 alineatul (2) din Regulamentul privind FEG.
Bosal S.A. și-a început operațiunile în orașul Sagunto în 1986. Activitatea sa principală era fabricarea de piese și accesorii pentru autovehicule (în special sisteme de evacuare pentru autovehicule, convertori catalitici etc.). Bosal a început să producă în special pentru piața de automobile din Spania. Cu toate acestea, producția a fost diversificată ulterior, astfel întreprinderea fabrica componente auto originale și pentru alte piețe. Începând din 2012, întreprinderea a avut dificultăți din cauza scăderii producției de vehicule în UE. Pentru a-și adapta capacitatea de producție la cerere și pentru a reduce costurile, Bosal a utilizat programe de lucru reduse obligatoriu, care au fost aplicate întregului personal. Totuși, aceste măsuri nu au funcționat și, la 15 ianuarie 2015, întreprinderea a declarat faliment și a fost pusă sub administrare specială.
Măsurile care urmează să fie destinate lucrătorilor disponibilizați constau în 12 tipuri: 6 sunt acțiuni privind servicii personalizate în conformitate cu articolul 7 alineatul (1) literele (a) și (c) din Regulamentul privind FEG și 6 reprezintă indemnizații și stimulente astfel cum sunt definite la articolul 7 alineatul (1) litera (b) din Regulamentul FEG. Acțiunile privind servicii personalizate reprezintă mai mult de 75 % din suma totală.
Spania a oferit toate garanțiile necesare cu privire la următoarele:
– cerințele prevăzute în legislația națională și în cea a UE privind disponibilizările colective au fost respectate;
– întreprinderea unde au avut loc disponibilizările, care și-a continuat activitățile după efectuarea concedierilor, și-a respectat obligațiile legale aplicabile în cazul concedierilor și a luat măsurile adecvate pentru lucrătorii săi;
În vederea mobilizării Fondului, Comisia a prezentat autorității bugetare o cerere de transfer al unei sume globale de 856 000 EUR din rezerva FEG (40 02 43) către linia bugetară aferentă FEG (04 04 01).
Aceasta este cea de-a zecea propunere de transfer pentru mobilizarea Fondului transmisă autorității bugetare de la începutul lui 2016.
Subiect: Aviz privind mobilizarea Fondului european de ajustare la globalizare (FEG) în cazul EGF/2016/004 ES/Comunidad Valenciana Automotive
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2016/004 ES/Comunidad Valenciana Automotive și au adoptat următorul aviz.
Comisia EMPL și grupul de lucru pentru FEG se pronunță în favoarea mobilizării fondului pentru a da curs acestei cereri. În acest sens, Comisia EMPL prezintă câteva observații fără să pună totuși sub semnul întrebării transferul de credite de plată.
A) întrucât această cerere se întemeiază pe articolul 4 alineatul (2) din Regulamentul (UE) nr. 1309/2013 (Regulamentul privind FEG) și se referă la 250 de lucrători disponibilizați de 29 de întreprinderi care își desfășoară activitatea în sectoarele economice încadrate la diviziunea 29 (Fabricarea autovehiculelor, remorcilor și semiremorcilor) ale NACE Rev. 2;
B) întrucât, pentru a stabili legătura dintre disponibilizări și modificările majore apărute în structura comerțului mondial ca urmare a globalizării, autoritățile spaniole susțin că sectorul de fabricare a autovehiculelor a pierdut în ultimul deceniu o parte semnificativă din cota sa de piață, fenomen determinat în principal de modificarea geografică a practicilor de consum legată de globalizare, în specia de creșterea rapidă a cererii de pe piața asiatică, creștere de care fabricanții din UE nu pot profita, dată fiind poziția lor mai puțin avantajoasă de pe această piață;
C) întrucât industria autovehiculelor din UE a fost afectată și de reducerea cererii interne determinată de criza economică și financiară, numărul total al înmatriculărilor aflându-se în continuare sub nivelul înregistrat înainte de criza economică și financiară;
D) întrucât peste 96% din lucrătorii vizați de măsuri sunt bărbați; întrucât 23,2% din beneficiarii vizați au vârsta între 55 și 64 de ani, iar 76,4% au vârsta între 30 și 54 de ani;
E) întrucât, din 2009, Spania a depus nouă cereri de mobilizare a FEG pentru a sprijini lucrătorii disponibilizați în regiunea Comunidad Valenciana în mai multe sectoare, cea mai recentă cerere fiind EGF/2014/004 ES Comunidad Valenciana metal, depusă și aprobată în 2014;
Prin urmare, Comisia pentru ocuparea forței de muncă și afaceri sociale recomandă Comisiei pentru bugete, competentă în fond, includerea următoarelor sugestii în propunerea de rezoluție ce urmează a fi adoptată cu privire la cererea Spaniei:
1. este de acord cu Comisia că sunt îndeplinite criteriile de intervenție prevăzute la articolul 4 alineatul (2) din Regulamentul (UE) nr. 1309/2013 și că, prin urmare, Spania are dreptul, în temeiul acestui regulament, la o contribuție financiară în valoare de 856 800 EUR, ceea ce reprezintă 60% din costurile totale de 1 428 000 EUR;
2. ia act de faptul că Comisia a respectat termenul de 12 săptămâni de la primirea cererii complete din partea autorităților spaniole, la 16 august 2016, până la finalizarea evaluării sale privind îndeplinirea condițiilor pentru acordarea unei contribuții financiare, la 8 noiembrie 2016, evaluare pe care a adus-o la cunoștința Parlamentului la aceeași dată;
3. subliniază că, începând din 2008, din cauza efectului produs de criza economică și financiară și de globalizare asupra producției de automobile, multe dintre societățile din regiunea Sagunto, care a fost afectată de disponibilizări, s-au închis sau și-au redus puternic activitatea, acest lucru având ca rezultat reducerea timpului de lucru și operarea de concedieri;
4. regretă faptul că a crescut numărul de șomeri din Sagunto, de la 2 778 în 2007 la 6 437 în 2015; regretă, de asemenea, rata șomajului, care a atins cota de 25,8%;
5. ia act de faptul că în acest caz sunt prezente circumstanțe excepționale care au un efect puternic asupra ocupării forței de muncă și a economiei de la nivel local, regional și național, întrucât pierderea a 250 de locuri de muncă reprezintă o cifră semnificativă pentru mica comună rurală Sagunto;
6. consideră că sprijinirea foștilor angajați ai întreprinderilor mici și mijlocii justifică și aprobarea unei cereri care vizează mai puțin de 500 de lucrători disponibilizați;
7. constată că, dintre lucrătorii disponibilizați vizați de această cerere, 71% au peste 45 de ani, 78% au lucrat la aceeași întreprindere timp de cel puțin 15 ani consecutivi, iar 50% nu au niciun nivel de instruire, ceea ce îi face deosebit de vulnerabili în această regiune, unde se constată o penurie a locurilor de muncă;
8. salută decizia Spaniei de a oferi măsuri de formare profesională axate pe licențe profesionale, cum ar fi cele necesare pentru transportul de pasageri, precum și pe sectoarele și domeniile în care există sau vor apărea oportunități, cum ar fi sectorul alimentar, gătitul, prevenirea riscurilor profesionale, controlul calității și standardele de mediu, proiecte legate de încălzire, ventilație și aer condiționat și întreținerea echipamentelor industriale; susține oferta de dezvoltare a unor competențe care contribuie la creșterea performanțelor la locul de muncă, precum tehnologia informației și comunicațiilor, limbile străine și administrarea afacerilor;
9.salută disponibilitatea reprezentanților foștilor lucrători de la Bosal (întreprinderea care a disponibilizat majoritatea lucrătorilor vizați de prezenta cerere) de a sprijini o cerere de finanțare din partea FEG și implicarea lor în elaborarea măsurilor ce vor fi oferite lucrătorilor disponibilizați; remarcă faptul că partenerii sociali, asociația patronală în cauză și autoritățile locale (Sagunto) au fost la rândul lor implicate în acest proces;
10.observă că măsurile de sprijinire a venitului vor reprezenta mai puțin de 25% din pachetul de măsuri personalizate, cotă situată mult sub cea maximă de 35% prevăzută în Regulamentul privind FEG, iar aceste măsuri sunt condiționate de participarea activă a beneficiarilor vizați la activități de căutare a unui loc de muncă sau de formare;
11.ia act de faptul că autoritățile spaniole dau asigurări că acțiunile propuse nu vor primi sprijin financiar din partea altor fonduri sau instrumente financiare ale Uniunii, că va fi evitată orice dublă finanțare și că acestea vor fi complementare cu măsurile finanțate de fondurile structurale;
12.salută asigurarea dată de Spania că o eventuală contribuție financiară din partea FEG nu va înlocui acțiunile pe care întreprinderea în cauză trebuie să le ia în conformitate cu legislația națională sau în temeiul acordurilor colective;
13.reamintește că, în conformitate cu articolul 7 din regulament, la conceperea pachetului coordonat de servicii personalizate ar trebui să se anticipeze evoluția din viitor a pieței forței de muncă și competențele necesare și să se asigure compatibilitatea cu tranziția spre o economie sustenabilă și eficientă din punctul de vedere al utilizării resurselor.
Comisia pentru dezvoltare regională a fost sesizată pentru a emite un aviz cu privire la o propunere a Comisiei privind o decizie de mobilizare a Fondului european de ajustare la globalizare (FEG). Înțeleg că se are în vedere adoptarea, la 8 decembrie 2016, în Comisia pentru bugete, a unui raport referitor la această propunere:
- COM(2016)0708 propune o contribuție din partea FEG de 856 800 EUR pentru 250 de lucrători concediați în sectorul economic încadrat la diviziunea 29 (Fabricarea autovehiculelor, remorcilor și semiremorcilor) a NACE Rev. 2, în regiunea de nivel NUTS 2 Comunidad Valenciana (ES52) din Spania.
Nedzhmi Ali, Richard Ashworth, Jean-Paul Denanot, Gérard Deprez, José Manuel Fernandes, Eider Gardiazabal Rubial, Ingeborg Gräßle, Monika Hohlmeier, Zbigniew Kuźmiuk, Vladimír Maňka, Clare Moody, Siegfried Mureșan, Paul Rübig, Petri Sarvamaa, Patricija Šulin, Eleftherios Synadinos, Indrek Tarand, Monika Vana, Marco Zanni